Kuigi ma olen veendunud, et teoses on rohkesti kunstilisi ja dramaatilisi liialdusi, olen mitmelt võrokeselt kuulnud arvamust a la, et "eks tollane elu Setomaal umbes selline oligi." Roppus kogu loo juures on samuti suhteline, sest eks olnud ju sajanditagused keelendid hoopis erinevad tänastest. Ja ometi on  kummaline (ja ka veidi õõvastav) mõelda, et selle Taarka näol on tegemist siiski reaalselt elanud isikuga.